ΓΡΑΠΤΗ ΕΡΩΤΗΣΗ E-3203/00

υποβολή: Mark Watts (PSE) προς την Επιτροπή

(12 Οκτωβρίου 2000)

Θέμα: Θαλάσσια ασφάλεια

Το Κοινοβούλιο έχει στο παρελθόν εκφράσει αμφιβολίες όχι μόνον σχετικά με τη δημοκρατική νομιμότητα των εθελοντικών συμφωνιών αλλά και ανησυχία σχετικά με την ικανότητα των συμφωνιών αυτών να δώσουν αποτελέσματα, ιδίως όσον αφορά την εφαρμογή.

Δεδομένων των ανωτέρω, τι διαβεβαιώσεις μπορεί να παράσχει η Επιτροπή ότι η προτεινόμενη εθελοντική συμφωνία για τη θαλάσσια ασφάλεια θα συμβάλει γνησίως στη νομοθετική προσπάθεια για επίτευξη ασφαλέστερου θαλασσίου περιβάλλοντος, ότι τα συμβαλλόμενα μέρη καλύπτουν πλήρως τις σχετικές δραστηριότητες, ότι μπορεί να εξασφαλισθεί η παρακολούθηση της εφαρμογής και η συμμόρφωση, και ότι οι διατάξεις συμβιβάζονται με τη μη ακόμη αποφασισθείσα νομοθεσία της ΕΕ;

Απάντηση της κας de Palacio εξ ονόματος της Επιτροπής

(21 Νοεμβρίου 2000)

Στην ανακοίνωσή της για τις θαλάσσιες μεταφορές πετρελαίου, της 21ης Μαρτίου 2000(1), η Επιτροπή δήλωσε την πρόθεσή της να διευκολύνει τη σύναψη εθελοντικής συμφωνίας μεταξύ των μερών που εμπλέκονται στις θαλάσσιες μεταφορές πετρελαίου. Στο τμήμα 5.Γ της ανακοίνωσης σκιαγραφούνται οι όροι που θα περιέχει ενδεχομένως μια τέτοια συμφωνία. Η ανακοίνωση απευθυνόταν στο Ευρωπαϊκό Κοινοβούλιο και το Συμβούλιο.

Μετά την έκδοση της ανακοίνωσης, άρχισαν συνομιλίες με εκπροσώπους πλοιοκτητών δεξαμενοπλοίων, νηογνωμόνων, πετρελαιοπαραγωγών εταιρειών και εταιρειών εμπορίας πετρελαίου προκειμένου να διερευνηθεί κατά πόσον είναι διατεθειμένοι να αναλάβουν εκούσια κάποιεςποχρεώσεις και να ενθαρρυνθούν επομένως να προβούν σε ενέργειες για να βελτιωθεί η ασφάλεια στη ναυτιλία. Μέχρι στιγμής δενπάρχει καμία εγγύηση ότι θα εκδοθεί η συμφωνία αυτή.

Η προστιθεμένη αξία μιας τέτοιας συμφωνίας είναι ότι μπορεί η συμφωνία να τεθεί σε εφαρμογή πριν την έναρξη ισχύος της προτεινόμενης νέας νομοθεσίας και ότι θα καλύπτει θέματα που δεν εμπίπτουν στο πεδίο εφαρμογής της προτεινόμενης νομοθεσίας, όπως είναι οι εμπορικές πρακτικές.

Οι συνομιλητές της συζήτησης αντιπροσωπεύουν μεγάλο μέρος του δεδομένου βιομηχανικού κλάδου, μεταξύ δε αυτών είναι και οι εκπρόσωποι όλων των κύριων νηογνωμόνων που ανήκουν στη Διεθνή Ένωση Νηογνωμόνων. Το 90 % περίπου των ποντοπόρων πλοίων εκφρασμένων σε εκτόπισμα σε όλον τον κόσμο έχει ταξινομηθεί από έναν από αυτούς, την Intertanko, η οποία αντιπροσωπεύει την πλειονότητα (περίπου 70 %) των ανεξάρτητων πλοιοκτητών δεξαμενοπλοίων. Όλες οι μεγάλες εταιρείες πετρελαίου αντιπροσωπεύονται από το Oil Companies International Maritime Forum, ενώ οι ανεξάρτητες εταιρείες εμπορίας πετρελαίου αντιπροσωπεύονται από την Union Ptrolire Europenne Indpendante (Ανεξάρτητη Ευρωπαϊκή Ένωση Πετρεαλαίου).

Το θέμα της παρακολούθησης της συμμόρφωσης προς τη συμφωνία θα είναι μέρος της ίδιας της συμφωνίας αλλά το αναλυτικό περιεχόμενο του σημείου αυτού παραμένειπό συζήτηση. Σημειώνεται πάντως ότι οι συνομιλίες αποβλέπουν σε εθελοντική συμφωνία μεταξύ των εκπροσώπων του δεδομένου βιομηχανικού κλάδου. Ούτε η Επιτροπή ούτε κάποιο άλλο θεσμικό όργανο της Κοινότητας θα λάβει μέρος στη συμφωνία αυτή.

Το ανωτέρω έργο δενπονομεύει την επιτελούμενη νομοθετική διαδικασία ούτε θίγει τις νομοθετικές εξουσίες του Ευρωπαϊκού Κοινοβουλίου. Όπως αναφέρθηκε προηγουμένως, το περιεχόμενο ενός τέτοιου εθελοντικού μέτρου σχετίζεται πρωτίστως με πεδία που δεν εμπίπτουν στο νομοθετικό πλαίσιο, όπως οι πρακτικές μίσθωσης, η αποτελεσματικότητα των ιδιωτικών προγραμμάτων επιθεώρησης, η ανταλλαγή πληροφοριών και η λοιπή συνεργασία μεταξύ ενδιαφερομένων μερών. Επίσης, μια εθελοντική δέσμευση του χαρακτήρα που περιγράφηκε προηγουμένως είναι από τη φύσης της μη νομοθετικό μέσο. Συνεπώς, κάθε νομική απαίτηση θα προέχει αυτής, σε περίπτωση που παρατηρηθεί αλληλεπικάλυψη των διατάξεων μιας τέτοιας συμφωνίας με τις διατάξεις του παράγωγου δικαίου της Κοινότητας.

Τέλος, όπως αναφέρθηκε προηγουμένως, η Επιτροπή προτίθεται να ενημερώνει το Ευρωπαϊκό Κοινοβούλιο σχετικά με τις τυχόν εξελίξεις της πρωτοβουλίας αυτής.

(1) COM(2000)142 τελικό.